সূত্র আরও জানায়, বিগত দিনে শতভাগ বিদেশি প্রতিষ্ঠানকে লাইসেন্স দিয়ে নানামুখী ঝামেলায় পড়তে হয়েছে। শুধু লাইসেন্স স্বাক্ষরের দিন বিদেশি বিনিয়োগকারীরা আসছেন। পরে হদিস পাওয়া যায় না। আবার অল্প সময়ের জন্য এসে তাদের এদেশের প্রতিনিধিদের বন্ডার হিসেবে ক্ষমতা অর্পণ করে যাচ্ছেন। এসব বিষয়ে নানা অভিযোগ পাওয়া যাচ্ছে। অনেক দুষ্টচক্র সরকারের বিদেশি বিনিয়োগ আকর্ষণের সুযোগকে কাজে লাগিয়ে বিদেশিদের সামনে রেখে কোম্পানি গঠন করছে। সব কাগজপত্রে বিদেশিদের নাম থাকছে। কিন্তু কোম্পানি গঠন থেকে শুরু করে পরিচালনা সবই করছে দুষ্টচক্র।